ପୁରୀ, ଅଗଷ୍ଟ ୧(ଓଡ଼ିଶା ଡ଼ଟ୍ କମ୍) ମା କ୍ଷୀର ଯେ ଶିଶୁସ୍ୱାସ୍ଥ୍ୟ ପାଇଁ ସର୍ବୋକୃଷ୍ଟ ଏବଂ ସଂପୂର୍ଣ୍ଣ ପୃଷ୍ଟିକର ଖାଦ୍ୟ ଏହା ଦ୍ରୁତ ସହରୀକରଣ,ବ୍ୟବସାୟୀକରଣ ଓ ଏକବିଂଶ ଶତାଦ୍ଦୀର ଜଟିଳ ଜୀବନଶୈଳୀର ପ୍ରଭାବରେ ଅନେକାଂଶରେ କେବଳ କଥାରେ ସୀମିତ ରହିଯାଇଛି ।
ଭାରତରେ ସ୍ତନ୍ୟପାନ ହାର ଚିନ୍ତାଜନକ ଭାବେ ହ୍ରାସ ପାଉଥିବା ବେଳେ ମା ମାନଙ୍କୁ ଏହାର ଉପକାରିତା ସଂପର୍କରେ ସଚେତନ କରାଇବା ଜରୁରୀ ଆବଶ୍ୟକ ହୋଇପଡ଼ିଛି ।
ନେସଲେ ନ୍ୟୁଟ୍ରିସନ ଇନ୍ଷ୍ଟିଚ୍ୟୁୁଟ୍ ଦ୍ୱାରା ପୁରୀ ତୋଷାଳୀ ସ୍ୟାଣ୍ଡ୍ରେ ରବିବାର ଆୟୋଜିତ କର୍ମଶାଳାରେ ଏହିପରି କେତେକ ବିଷୟ ଆଲୋଚନାର ମୁଖ୍ୟ ପ୍ରସଙ୍ଗ ହୋଇଥିଲା ।
ଡ଼ାକ୍ତର, ବୈଜ୍ଞାନିକ, ଜନସ୍ୱାସ୍ଥ୍ୟ ବିଶେଷଜ୍ଞଙ୍କ ସମେତ ବହୁ ପ୍ରସିଦ୍ଧ ଗବେଷକ ଯୋଗେଇଥିବା ଏହି "ସ୍ତନ୍ୟ ପାନ- ସ୍ୱର୍ଣ୍ଣ ମାନକ କର୍ମଶାଳା' ଥିଲା ନେସଲେ ନ୍ୟୁଟ୍ରିସନ ଇନ୍ଷ୍ଟିଚ୍ୟୁୁଟ୍ ଦ୍ୱାରା ସ୍ତନ୍ୟପାନର ଉପାୟେତା ସଂପର୍କରେ କ୍ରମାଗତ ଭାବରେ ଆୟୋଜନ ହୋଇଥିବା ଉଦ୍ୟମ ମଧ୍ୟରେ ଅନ୍ୟତମ ।
ଜାତୀୟ ପରିବାର ସ୍ୱାସ୍ଥ୍ୟ ସର୍ଭେ ୩ ର ତଥ୍ୟ ଅନୁଯାୟୀ କେବଳ ଶତକଡ଼ା ୪୬ ଭାଗ ଛଅ ମାସରୁ କମ୍ ଆୟୁର ଭାରତୀୟ ଶିଶୁ ସ୍ତନ୍ୟ ପାନ କରୁଛନ୍ତି । ଆହୁରି ଚିନ୍ତାର ବିଷୟ ହେଲା କେବଳ ମାତ୍ର ଶତକଡ଼ା ୨୫ ଭାଗ ଶିଶୁ ଜନ୍ମ ହେବାର ଏକ ଘଣ୍ଟା ମଧ୍ୟରେ ସ୍ତନ୍ୟପାନର ସୁଯୋଗ ପାଉଛନ୍ତି ।
ଠିକ୍ ସେହିଭଳି ଦୁଃଖର ବିଷୟ ହେଲା ଦୁଇ ତୃତୀୟାଂଶ ମହିଳା ନବଜାତ ଶିଶୁଙ୍କୁ ପ୍ରଥମ କସକ୍ଷୀର ପାନ କରିବାକୁ ଦେଇନଥା'ନ୍ତି ।
କର୍ମଶାଳାରେ ବକ୍ତାମାନେ ନବଜାତକ ଏବଂ ଶିଶୁ ମାନଙ୍କୁ ଅତି କମ୍ରେ ଛଅ ମାସ ପର୍ଯ୍ୟନ୍ତ ସ୍ତନ୍ୟ ପାନ କରାଇବାର ଜରୁରୀ ଆବଶ୍ୟକତା ସଂପର୍କରେ ଆଲୋକପାତ କରିଥିଲେ । ଯେଉଁ ଦେଶ ରେ ପାଞ୍ଚ ବର୍ଷରୁ କମ୍ ବୟସରେ ଶିଶୁ ମୃତ୍ୟୁହାର ପ୍ରାୟ ସତୁରୀ ପ୍ରତିଶତ ସେହିଠାରେ ସ୍ତନ୍ୟ ପାନର ଗୁରୁତ୍ୱକୁ ଅଣଦେଖା କରାଯାଇ ନପାରେ ।
ପ୍ରଥମରୁ ସ୍ତନ୍ୟପାନ ଶିଶୁକୁ ସଂକ୍ରାମକ ରୋଗ ଆକ୍ରମଣରୁ ରକ୍ଷା କରିବା ସହିତ ଶିଶୁ ମୃତ୍ୟୁହାରକୁ କମାଇବାରେ ସାହାଯ୍ୟ କରିଥାଏ ।
"ମା' ମାନେ ତାଙ୍କ ଶିଶୁଙ୍କୁ ଶୈଶବ ସମୟ ପର୍ଯ୍ୟନ୍ତ ସ୍ତନ୍ୟପାନ କରାଇବା ଅତ୍ୟନ୍ତ ଜରୁରୀ ,"ମା' କ୍ଷୀର ଏତେ ମୂଲ୍ୟବାନ ଏହାକୁ ଅଣଖୋ କରିହେବ ନାହିଁ" ଜନସ୍ୱାସ୍ଥ୍ୟ ବିଭାଗ ଓଡ଼ିଶା ସରକାର ତଥା ସ୍ୱାସ୍ଥ୍ୟ ନିର୍ଦ୍ଦେଶାଳୟର ନିର୍ଦ୍ଦେଶକ ଡା଼. କାଶୀନାଥ ନାୟକ କହିଛନ୍ତି ।
ସ୍ତନ୍ୟପାନ ଶିଶୁ ସ୍ୱାସ୍ଥ୍ୟ ପାଇଁ ଅତ୍ୟନ୍ତ ଉପାୟେ । ବିଶେଷଜ୍ଞମାନେ ଏକମତ ଯେ ଅନ୍ୟ କୌଣସି ଖାଦ୍ୟ ମା କ୍ଷୀର ତୁଳନାରେ ସେତେ ପୋଷଣାୟୀ ନୁହେଁ । ବିଶ୍ୱସ୍ୱାସ୍ଥ୍ୟ ସଂଗଠନର ସୁପାରିଶ ଅନୂଯାୟୀ ପ୍ରତ୍ୟେକ ଶିଶୁ ଏକାନ୍ତ ଭାବରେ ଛଅ ମାସ ପର୍ଯ୍ୟନ୍ତ ସ୍ତନ୍ୟପାନ କରିବା ଉଚିତ୍ ଏବଂ ପରବର୍ତ୍ତୀ ଛଅ ମାସ ଠାରୁ ୁଇ ବର୍ଷ ପର୍ଯ୍ୟନ୍ତ(ଅନ୍ୟାନ୍ୟ ଖ୍ୟା ସହିତ)ସ୍ତନ୍ୟପାନ ଜାରି ରଖିବା ଉଚିତ ।
"ସ୍ତନ୍ୟପାନ ଜନ୍ମଜାତ ଶିଶୁକୁ ପ୍ରଥମ ଖ୍ୟା ସୁରକ୍ଷା ପ୍ରାନ କରିଥାଏ । ମା କ୍ଷୀର ହେଉଛି ଶିଶୁର ସବୁଠାରୁ ସୁରକ୍ଷିତ, ପ୍ରୂଷଣ ରହିତ ପ୍ରକ୍ରିୟାରେ ପ୍ରସ୍ତୁତ ଉତ୍ତମ ତାପଯୁକ୍ତ ସର୍ବୋକୃଷ୍ଟ ପୋଷଣ । ଏହା ଶିଶୁର ପ୍ରଥମ ଛଅ ମାସ ଅବଧିର ଜୀବନ ପାଇଁ ଆବଶ୍ୟକ ଖଣିଜ ପୋଷକ ତତ୍ୱରେ ପରିପୂର୍ଣ୍ଣ ।
ମା' କ୍ଷୀରରେ ଆହୁରି ମଧ୍ୟ ଅଛି ପୁଷ୍ଟିସାର ବା ଆଣ୍ଟିବଡ଼ି ଯାହା ବିଭିନ୍ନ ପ୍ରକାର ଅସୁସ୍ଥତାର ପ୍ରତିଶେଧକ ଭାବେ କାମ କରି ଶିଶୁକୁ ରକ୍ଷା କରିଥାଏ । ମା କ୍ଷୀର ଶିଶୁ ମାନଙ୍କୁ ରୋଗ ସଂକ୍ରମଣରୁ ରକ୍ଷା କରେ" ସୋସାଇଟି ଫର୍ ନ୍ୟୁଟ୍ରିସନ, ଏଜୁକେଶନ ଆଣ୍ଡ ହେଲ୍ଥ ଏଡ଼ଭାନ୍ସମେଣ୍ଟର ସଭାପତି ତଥା ଫୁଡ଼୍ ଆଣ୍ଡ ଏଗ୍ରିକଲଚରାଲ ଅର୍ଗାନାଇଜେସନ, ଯୁକ୍ତରାଷ୍ଟ୍ର ଆମେରିକାର ବରିଷ୍ଠ ଅଧିକାରୀ ଡ଼ା. ବିପ୍ଲବ ନନ୍ଦୀ କହିଥିଲେ ।
ମା କ୍ଷୀର ଖାଉଥିବା ବାର ବର୍ଷରୁ କମ୍ ବୟସର ଶିଶୁ କ୍ଷୀର ଖାଉନଥିବା ଶିଶୁ ଠାରୁ ଝାଡ଼ାବାନ୍ତି ରୋଗରେ କମ୍ ଆକ୍ରାନ୍ତ ହୁଅନ୍ତି ।
ଏକ ଜନଗଣନା ଭିତ୍ତିକ ଗବେଷଣାରେ ର୍ଶାଯାଇଛି ଯେ, ସ୍ତନ୍ୟପାନଦ୍ୱାରା ଛଅ ମାସରୁ କମ୍ ବୟସର ଶିଶୁ ମାନଙ୍କୁ ବି ଟାଇପ -ଇନ୍ଫ୍ଲୁଏ ଭଳି ରୋଗରୁ ରକ୍ଷା କରିବାରେ ଶକ୍ତି ମିଳିଥାଏ । ସ୍ତନ୍ୟପାନ କରୁନଥିବା ଶିଶୁଙ୍କ ତୁଳନାରେ ସ୍ତନ୍ୟପାନ କରୁଥିବା ଶିଶୁ ଏବଂ ଟୀକା ନେଇଥିବା ଶିଶୁ ମାନଙ୍କର ଆଣ୍ଟିବଡ଼ି ସ୍ତର ଅତ୍ୟନ୍ତ ଉଚ୍ଚ ।
ଠିକ୍ ସେହିପରି ସମାଜରେ ମା ମାନଙ୍କ ସଂସ୍ପର୍ଶରେ ଅଧିକ ଆସୁଥିବାରୁ ନର୍ସିଂ ପାଠ୍ୟକ୍ରମରେ ମଧ୍ୟ ଏହା ଉପରେ ଅଧିକ ସଚେତନତା ସୃଷ୍ଟିର ଆବଶ୍ୟକତା ଥିବା ସେ କହିଛନ୍ତି ।
"ରାଜ୍ୟ ସରକାର ଯେ କେବଳ ସ୍ତନ୍ୟପାନ ସଂପର୍କରେ ସଚେତନତା ସୃଷ୍ଟି କରିବେ ତା ନୁହେଁ । ସ୍ୱାସ୍ଥ୍ୟ କ୍ଷେତ୍ରରେ କାର୍ଯ୍ୟ କରୁଥିବା ସ୍ୱେଚ୍ଛାସେବୀ ଅନୁଷ୍ଠାନ ମାନେ ମଧ୍ୟ ଏଦିଗରେ ଅଧିକ ଆନ୍ତରିକ ଉଦ୍ୟମକରିବା ଉଚିତ୍ । ସମସ୍ତଙ୍କ ମିଳିତ ଉଦ୍ୟମ ହେଲେ ହିଁ ଆମେ ମାତୃ ଏବଂ ଶିଶୁ ମୃତ୍ୟୁହାରକୁ ଦେଶରେ ରୋକିବାରେ ସକ୍ଷମ ହେବା" ସେ କହିଥିଲେ ।
ଉପଯୁକ୍ତ ଶିଶୁ ଖାଦ୍ୟଭ୍ୟାସ କୁ ଉତ୍ସାହିତ କରିବା ହେଉଛି ମୁଖ୍ୟ ପ୍ରାଥମିକତା । ଶେରେ ଶିଶୁ ମୃତ୍ୟୁହାର ହ୍ରାସ କରିବା ନିମନ୍ତେ ଜନ୍ମପରେ ପ୍ରଥମ ଛଅମାସ ପାଇଁ ଓ ତା'ପରେ ସାମୟିକ ସ୍ତନ୍ୟପାନକୁ ନିୟମିତ କରିବାକୁ ହେବ । ଏଥିପାଇଁ ମା'ର ପୋଷଣର ସ୍ଥିତି ନିୟମିତ କରିବା ହେଉଛି ମୂଳ ପ୍ରାଥମିକତା ।
ମା'ର ସାମଗ୍ରିକ ପୋଷଣକୁନିୟମିତ କରିବାର ଆବଶ୍ୟକତା ଉପରେ କର୍ମଶାଳାର ସଭ୍ୟମାନେ ମତବ୍ୟକ୍ତ କରିଥିଲେ । ଜଣେ ଖାଦ୍ୟ ପରାମର୍ଶଦାତା ଅଥବା ଡ଼ାକ୍ତରଙ୍କ ସାହାଯ୍ୟରେ ଜଣେ ସ୍ତନ୍ୟପାନ କରାଉଥିବା ମା' ନିଜର ଖାଦ୍ୟ ତାଲିକା ପ୍ରସ୍ତୁତ କରିବା ଉଚିତ୍ । ମା' ନିଜ ଶିଶୁକୁ ବାରବାର ସ୍ତନ୍ୟପାନ କରାଇବା ସହିତ ଏହାମଧ୍ୟରେ ଏକ ସମନ୍ୱୟ ରକ୍ଷା କରିବା ଉଚିତ୍ ।
ସ୍ତନ୍ୟପାନ କରାଉଥିବା ମା' ଅତିକମ୍ରେ ୩୦୦ ଅତିରିକ୍ତ କ୍ୟାଲୋରୀ ପ୍ରତ୍ୟେକ ଦିନ ଏବଂ ଏହାସହିତ ପୋଷଣଯୁକ୍ତ ଏବଂ ଅତ୍ୟଧିକ କ୍ୟାଲୋରୀ ଯୁକ୍ତ ଖାଦ୍ୟ ଖାଇବା ଉଚିତ୍,ବିହାରରେ ସ୍ୱାସ୍ଥ୍ୟସେବା ବିଭାଗରେ ଅତିରିକ୍ତ ନିର୍ଦ୍ଦେଶକ ଥିବା ଡ଼ା. ଡ଼ି.କେ.ରମଣ ନିଜ ବକ୍ତବ୍ୟରେ କହିଥିଲେ ।
କର୍ମଶାଳାରେ ସଭ୍ୟମାନେ ମତ ଦେଇଥିଲେ ଯେ-ଶିଶୁର ଜନ୍ମପରେ ମା'ର ଦାୟିତ୍ୱ ବଢିଯାଏ । ଶିଶୁର ସର୍ବୋକୃଷ୍ଟ ଯତ୍ନ ନେବା ପାଇଁ ତାକୁ ବହୁ ଉଦ୍ୟମ କରିବାକୁ ପଡ଼ିଥାଏ ।
ତେବେ ସବୁ ମା ବିଭିନ୍ନ କାରଣରୁ ଯଥା ସମୟର ସ୍ୱଳ୍ପତା, ଆର୍ଥିକ ଅକ୍ଷମତା ଯୋଗୁଁ ନିଜ ଶିଶୁର ସମସ୍ତ ଆବଶ୍ୟକତାକୁ ପୂରଣ କରିପାରନ୍ତି ନାହିଁ । କିନ୍ତୁ ଇଶ୍ୱର ପ୍ରତ୍ତ ଏକ ଅମୂଲ୍ୟ ଉପହାର ଜଣେ ମା ଶିଶୁକୁ ନିୟମିତ ଭାବରେ ଦେଇ ପାରିବ । ତାହା ହେଲା ସ୍ତନ୍ୟପାନ ।
"ଦୁର୍ଭାଗ୍ୟଯେ ସ୍ତନ୍ୟପାନର ମହତ୍ୱ ସଂପର୍କରେ ମା ମାନଙ୍କୁ ଠିକ୍ ଭାବରେ ସଚେତନ କରାଯାଇ ନଥିବାରୁ ଶିଶୁମାନେ ଉପଯୁକ୍ତ ପୋଷଣରୁ ବଞ୍ଚିତ ହେଉଛନ୍ତି ଓ ତାଙ୍କର ଶାରୀରିକ ଓ ମାନସିକ ଅଭିବୃଦ୍ଧି ଠିକ୍ ଭାବରେ ହୋଇପାରୁ ନାହିଁ । ଏହାଦ୍ୱାରା ସେମାନଙ୍କର ରୋଗ ପ୍ରତିଶେଧକ ଶକ୍ତି ମଧ୍ୟ ପ୍ରଭାବିତ ହେଉଥିବାରୁ ସେମାନେ ରୋଗ ସଂକ୍ରମଣ ଓ ପୃଷ୍ଟିହୀନତାର ଶିକାର ହେଉଛନ୍ତି ।
ଶିଶୁ ରୋଗ ଓ ସ୍ତ୍ରୀ ରୋଗ ବିଶେଷଜ୍ଞ ତଥା ଏ କ୍ଷେତ୍ରରେ ସାମିଲ ସମାଜର ବିଭିନ୍ନ ବର୍ଗର ବ୍ୟକ୍ତି ମାନଙ୍କ ମଧ୍ୟରେ ଏ ସଂକ୍ରାନ୍ତରେ ଏକ ବ୍ୟବହାରିକ ପରିବର୍ତ୍ତନର ଆବଶ୍ୟକତା ରହିଛି " ପଶ୍ଚିମବଙ୍ଗର ସ୍ୱାସ୍ଥ୍ୟସେବା ନିର୍ଦ୍ଦେଶକ ଡ଼ା.ଶୁଭମୟ ତ୍ତ ଚୌଧୁରୀ କହିଥିଲେ ।
ଦୁର୍ଭାଗ୍ୟବଶତଃ, ବିଗତ ଦୁଇ ଶନ୍ଧୀ ଧରି ଭାରତର ଅର୍ଥନୈତିକ ଅଭିବୃଦ୍ଧି ଶିଶୁ ମାନଙ୍କୁ ସ୍ତନ୍ୟପାନ କରାଉଥିବା ମା' ମାନଙ୍କୁ ଆବଶ୍ୟକ ସହାୟତା ଓ ସାହାଯ୍ୟ ଯୋଗାଇ ପାରିନାହିଁ । ଅନେକ ଗୁଡ଼ିଏ ଆହ୍ୱାନ ଅଛି ଯାହା ଯଥାଶୀଘ୍ର ପୂରଣ କରିବାର ଆବଶ୍ୟକତା ଅଛି ।
ଉପଯୁକ୍ତ ସହାୟତା ଢାଞ୍ଚାର ଅଭାବ, ସ୍ତନ୍ୟପାନର ଲାଭ ସମ୍ବନ୍ଧୀୟ ଲାଭର ସୂଚନାର ଅଭାବ, ନବଜାତକ ଶିଶୁ ମାନଙ୍କର ଖ୍ୟାାଭ୍ୟାସ ସଂପର୍କିତ ପରାମର୍ଶର ଅଭାବ ଇତ୍ୟାଦି ସମସ୍ୟା ଉପରେ ଶୀଘ୍ର ଧ୍ୟାନ ଦେବା ଜରୁରୀ ।
ଏହା ଉପରେ ଧ୍ୟାନ ଦେଇ ସମସ୍ୟାର ଏକ ୀର୍ଘସ୍ଥାୟୀ ସମାଧାନ ବାହାର କରିବା ପାଇଁ ଉ୍ୟମ କରୁଥିବାରୁ ଏନଏନ୍ଆଇକୁ ବକ୍ତାମାନେ ପ୍ରଶଂସା କରିଥିଲେ ।
ବକ୍ତାମାନେ ସମାଜର ପ୍ରତିଟି କ୍ଷେତ୍ରରେ କାର୍ଯ୍ୟରତ ଜନସାଧାରଣ ସେମାନଙ୍କ ଯୋଗାନ ଦେଲେ ଶୀଘ୍ର ଏହାର ଏକ ଦୀର୍ଘସ୍ଥାୟୀ ସମାଧାନ ହେବ ବୋଲି ର୍ଶାଇଥିଲେ ।
ଏନ୍ଏନ୍ଆଇର କର୍ମକର୍ତ୍ତା ଓ କର୍ମଶାଳାରେ ଯୋଗେଇଥିବା ଅନ୍ୟାନ୍ୟ ପ୍ରତିନିଧି ଶେରେ ସ୍ତନ୍ୟପାନକୁ ପ୍ରୋତ୍ସାହିତ କରିବା କ୍ଷେତ୍ରରେ ନିଜ ନିଜର ଅଟଳ ପ୍ରତିବର୍ଦ୍ଧତାକୁ ଦୋହରାଇ ଥିଲେ ।
